Συζήτηση:Αριστερός λαϊκισμός

message: Κατ' αρχήν άφησα όσο λήμμα υπάρχει και για τον δεξιό λαϊκισμό . Θεωρώ ότι είναι πέρα για πέρα αμφισβητήσιμο να κατατάσσει κανείς κόμματα, τα οποία δεν γνωρίζει εις βάθος την πολιτική τους σε λαϊκιστικά ή μη. Τον λαϊκισμό μπορούν να τον κρίνουν πολιτικοί επιστήμονες - αυτοί είναι οι ειδικοί για να εκφέρουν άποψη, και στις αναφορές ήταν ελάχιστες οι απόψεις των επιστημόνων. Το αγγλικό λήμμα έχει τα ίδια προβλήματα και δεν είναι σωστό να μεταφέρονται και εδώ. Δεν βασίζεται σε επιστημονική έρευνα, παρά σε εφημερίδες που όλοι ξέρουν ότι έχουν τις απόψεις που τους βολεύουν. "ΔώραΣ.'' (συζήτηση) 02:21, 24 Μαΐου 2021 (UTC)
Το λήμμα δεν έχει την επιστημονική βάση που πρέπει, καταγράφει τα πράγματα επιδερμικά, όχι ολοκληρωμένα και σύμφωνα με μια οπτική.
Θα ήθελα να επιστήσω την προσοχή της κοινότητας στο εν λόγω λήμμα, και κυρίως αυτών που ίσως ξέρουν κάτι παραπάνω. Κατά τη γνώμη μου, το λήμμα είναι προβληματικό, καθώς δεν είναι αμερόληπτο. Αναπαράγει πολιτική θέση, και συγκεκριμένα τη συστημική θέση για τα αριστερά κόμματα, τσουβαλιάζοντας κάτω από την έννοια του λαϊκισμού, οποιοδήποτε κόμμα αντιτίθεται στην ισχύουσα πολιτική τάξη πραγμάτων.  Το λήμμα πάσχει με το ίδιο τρόπο και για τον ίδιο λόγο, που αναφέρει ο Σεραφείμ Σεφεριάδης: 
Η κυρίαρχη προσέγγιση (αυτή που εδώ και καιρό τώρα κατακλύζει τη δημόσια σφαίρα),  εισηγείται την ταυτόχρονη θεώρηση ουσιωδώς ανόμοιων φαινομένων:  έχουμε εδώ μια οπτική που εντάσσει στην ίδια αναλυτική κατηγορία εγχειρήματα που στοχεύουν στη δημοκρατική διεύρυνση (και επέκταση) και εγχειρήματα που αποσκοπούν σε αποκλεισμούς και δημοκρατική συρρίκνωση, μόνο και μόνο επειδή αμφότερα επικαλούνται το «λαό» ενάντια στις ελίτ. Πρόκειται για μεθοδολογικό σκάνδαλο που φέρνει στο νου την κλασική ρήση του Giovanni Sartori  ότι ο μεθοδολογικά αδαής μελετητής τείνει να ακυρώνει κεφαλαιώδεις διαφορές στην ισχνή βάση δευτερευουσών, ασήμαντων ομοιοτήτων (όπως το αναφέρει καυστικά, να εξομοιώνει ανθρώπους και ψάρια επειδή έχουν και οι δυο «κολυμβητικές ικανότητες»).
Το λήμμα ούτε λίγο ούτε πολύ, εντάσσει στον λαϊκισμό όσα κόμματα κάνουν κριτική ή δεν αποδέχονται τον καπιταλισμό και την παγκοσμοποίηση, και ενδιαφέρονται για οικονομική δημοκρατία  και κοινωνική δικαιοσύνη. "ΔώραΣ.'' (συζήτηση)

message: Σύμφωνα με την πολιτική της Βικιπαίδειας:
Σε τι πηγές να κάνετε παραπομπές:    Προτιμάτε αξιόπιστες και επιμελημένες τρίτες πηγές στα Ελληνικά
Παραπομπές προς μη ελληνικές πηγές επιτρέπονται. Ωστόσο, επειδή αυτή είναι η ελληνόγλωσση Βικιπαίδεια, πηγές στην ελληνική γλώσσα πρέπει να προτιμώνται από τις ξενόγλωσσες πηγές, όποτε είναι διαθέσιμες ελληνικές πηγές ίσης ποιότητας και σχετικότητας. Όπως και με τις πηγές στα Ελληνικά, αν δημιουργηθεί ζήτημα σχετικά με μια παραπομπή προς μη ελληνική πηγή, οι συντάκτες μπορεί να ζητήσουν να προσκομιστεί ένα παράθεμα σχετικών αποσπασμάτων από την αρχική πηγή, είτε εντός του κειμένου, σε υποσημείωση, είτε στη σελίδα συζήτησης του λήμματος.
και για να έρθουμε και στην ουσία. Όλα τα λήμματα πρέπει να τηρούν ουδέτερη οπτική γωνία, να αντιπροσωπεύουν δίκαια όλες τις πλειοψηφικές και τις σημαντικές μειοψηφικές απόψεις που δημοσιεύονται από αξιόπιστες πηγές, αναλογικά προς την αποδεκτότητα της κάθε άποψης.  
Δεν ειναι προβλημα οτι οι πηγές είναι στα αγγλικά, αλλά οτι οι περισσοτερες δεν ειναι Αξιοπιστες. Cinadon36 12:07, 26 Μαΐου 2021 (UTC)
thread_title:  Μετάφραση του λήμματος 

message: Αγαπητοί , επειδή βλέπω πως υπάρχουν δυο διαφορετικές εκδοχές του λήμματος, καλό είναι να συζητηθεί το θέμα. Καταρχήν θεωρώ πως και οι δυο εκδοχές είναι αξιολογες, όμως έχουν ενα σημαντικό λάθος. Τοποθετουν στην εισαγωγή στοιχεία τα οποία δεν βρίσκονται στο κύριο μέρος του λήμματος. Εισηγούμαι λοιπόν, να δημιουργηθεί μια ενότητα, στην οποία να συζητούνται τα χαρακτηριστικά του Αριστερού Λαικισμού. Αφού φτιάξουμε αυτή την ενότητα, τότε μπορουμε να γράψουμε και τον πρόλογο/εισαγωγή. Τέλος, να σημειώσω οτι πρέπει να βρούμε ένα κριτηριο με βάση το οποίο να προσθέτουμε κόμματα-οργανώσεις στην λίστα. Το να αναφέρει ενα εντυπο μια οργάνωση ως λαικιστικη, είναι αρκετό; Ευχαριστώ και ελπίζω σε διάλογο και συνεργασία για το πολύ ενδιαφέρον ετούτο λήμμα! Cinadon36 09:06, 27 Μαΐου 2021 (UTC)
Cinadon36, την πρώτη παρατήρηση δεν την κατάλαβα. Το λήμμα δεν έχει κύριο μέρος, είναι όλο εισαγωγή, καθώς δεν έχουν αναπτυχθεί τα θέματα που τίθενται. Στο δεύτερο σκέλος, συμφωνώ απόλυτα, με την παρατήρηση για τη λίστα. Η λίστα, κατ΄εμέ, δεν θα έπρεπε να υπάρχει, καθώς τα όρια είναι πολύ ρευστά και ασαφή. Τα κόμματα, αλλάζουν θέσεις συχνά, όπως και συμπεριιφορές. Τα αριστερά λαϊκιστικά κόμματα δεν έχουν συμπαγή εικόνα (όπως τα δεξιά) και ενώ σήμερα μπορεί να είναι λαϊκιστικά αύριο να μην είναι. Χαρακτηριστικό παράδειγμα είναι ο ΣΥΡΙΖΑ που ναι μεν το 2012 -2015 ήταν λαϊκιστικό κόμμα αλλά την περίοδο που ήταν κυβέρνηση δεν ήταν. Εκτός από τα κόμματα της Λατινικής Αμερικής, που έχουν σταθερά λαϊκιστικά χαρακτηριστικά, όλα τα υπόλοιπα πρέπει να φύγουν. "ΔώραΣ. (συζήτηση) 17:19, 27 Μαΐου 2021 (UTC)
replies: text: Δωρα, συμφωνω με τις παρατηρησεις σου. Οσο για τον προλογο, θα εισηγουμουν να δημιουργηθει μια ενοτητα με τιτλο "ορισμός" ή "χαρακτηριστικά" οπου να τοποθετηθουν ολες οι πληροφοριες και οι διάφοροι ορισμοί  που ειναι τωρα στον προλογο. Κανονικά ο προλογος πρεπει να ειναι η περιληψη του λημματος. Cinadon36 17:47, 27 Μαΐου 2021 (UTC)
Νομίζω ότι ως πρόλογος (εισαγωγή) είναι ικανοποιητικός. Γιατί συμπυκνώνει τα κυρίαρχα και βασικά χαρακτηριστικά - για να έχει κάποιος μια σαφή αν και σύντομη ιδέα για το θέμα. Τώρα θέλει επέκταση βέβαια...Εγώ θέλω να ασχοληθώ με τη λίστα περισσότερο, καθότι κατά τη γνώμη μου, επείγει, γιατί έχει λανθασμένες, παλιές και μη αξιόπιστες πληροφορίες. Με την ευκαιρία, θα σε παρακαλούσα να ρίξεις μια ματιά, στις πηγές για την Αυστραλία! έχει μπει εκεί κόμμα (που δεν είναι κόμμα, αλλά κοινωνικό κίνημα) αλλά από ότι κατάλαβα διαβάζοντάς το, δεν είναι λαϊκιστικό, δεν είναι αριστερό... Δες αν μπορείς. "ΔώραΣ. (συζήτηση) 18:13, 27 Μαΐου 2021 (UTC)

text: Στην εισαγωγή πρέπει να γίνεται περίληψη του κύριου μέρους. Δες Βικιπαίδεια:Βασική μορφή λήμματος Cinadon36 11:36, 28 Μαΐου 2021 (UTC)
thread_title:  Δυο θέματα για το λήμμα.  

message: Το Γερμανικό λήμμα για τον αριστερό λαϊκισμό είναι μακράν το πιο εμπεριστατωμένο από όλα. Αν μπορούσε κάποιος γερμανομαθής να το μεταφράσει..."ΔώραΣ. (συζήτηση) 02:45, 28 Μαΐου 2021 (UTC)
Ξεκίνα από μια βασική παραδοχή:  Τα λήμματα δεν είναι κομματικές φυλλάδες. Γιατί έσβησες τις πηγές Times και BBC που γράφουν ότι ο Τσίπρας είναι λαϊκιστής;--Skylax30 (συζήτηση) 06:26, 28 Μαΐου 2021 (UTC)
Χρήστης:Skylax30 Οι επιστήμονες μιλάνε για λαϊκισμό την περίοδο 2012 - 2015. για την ίδια περίοδο που μιλάς και εσύ. Σήμερα έχουν περάσει έξι χρόνια, ένα κόμμα μπορεί να είναι λαϊκιστικό σήμερα και να μην είναι αύριο, ή να ήταν χτες και να μην είναι σήμερα. Αυτά που προσέθεσες για τον Τσίπρα ισχύουν για τον ΣΥΡΙΖΑ του τότε, κα αν θέλουμε να είμαστε αντικειμενικοί πρέπει να ξεκαθαρίζεται αυτό. Στο είχα γράψει και όταν αναίρεσα την πρόταση που πρόσθεσες.
Και φυσικά, τα έντονα γράμματα στο δεν, δεν τα έβαλα εγώ αλλά μια ανώνυμη ip "ΔώραΣ. (συζήτηση) 17:00, 28 Μαΐου 2021 (UTC)
ΔώραΣτρουμπούκη, όντως το γερμανικό λήμμα φαίνεται ανώτερο από το αγγλικό, το οποίο αφιερώνει λίγα λογάκια για τον ορισμό του φαινομένου, στην εισαγωγή, και μετά αρχίζει τα παραδείγματα. Γίνεται αυτόματη μετάφραση από τα γερμανικά;--Dipa1965 (συζήτηση) 15:09, 29 Μαΐου 2021 (UTC)
replies: text: Χρήστης:Dipa1965 Δεν νομίζω, αλλά και να γίνεται, αν δεν ξέρεις τη γλώσσα, δεν θα βγει καλό λήμμα. Και τα παραδείγματα ξέρεις γιατί μπαίνουν, ε; για να δημιουργήσουνε τετελεσμένα, να περάσουν απόψεις. Θα προσθέσω σήμερα εγώ υλικό για τον λαϊκισμό στη Λατινική Αμερική και θα δούμε..."ΔώραΣ. (συζήτηση) 16:47, 29 Μαΐου 2021 (UTC)
thread_title:  Γερμανικό λήμμα